stanford-oval/wikipedia huggingface dataset:
ไนเซอริทรอล
การศึกษาทางคลินิก

การศึกษาทางคลินิกที่ผ่านมาแสดงให้เห็นว่าประสิทธิภาพของไนเซอริทรอลในการลดระดับไขมันในเลือดนั้นขึ้นอยู่กับขนาดยาและระดับไขมันในเลือดพื้นฐานของผู้ป่วย โดยการศึกษาของ เทระโมโตะและคณะซึ่งได้ทำการศึกษาถึงผลของไนเซอริทรอลต่อระดับไลโปโปีตีน-เอ (Lipoprotein-a) ที่จัดเป็นส่วนประกอบสำคัญของ LDL-C โดยทำการศึกษาในผู้ป่วยไขมันในเลือดสูงจำนวน 72 คน โดยใช้ไนเซอริทรอลเริ่มต้นในขนาด 750-1500 มิลลิกรัมต่อวัน จากนั้นทุกๆ 4 สัปดาห์ จะพิจารณาปรับเพิ่มขนาดไนเซอริทรอลขึ้นในผู้ที่มีระดับไขมันในกระแสเลือดมากกว่า 5.69 มิลลิโมลต่อลิตร โดยมีขนาดสูงสุด คือ 2250 มิลลิกรัมต่อวัน ผลการศึกษาพบว่า ไนเซอริทรอลสามารถลดระดับไลโปโปรตีน-เอ ลงได้จาก 16.1 มิลลิกรัมต่อเดซิลิตร เป็น 11.1 มิลลิกรัมต่อเดซิลิตร โดยในกลุ่มผู้ป่วยที่มีระดับไลโปโปรตีน-เอก่อนเข้าร่วมการศึกษาสูงกว่า 20 มิลลิกรัมต่อเดซิลิตร ได้ประมาณร้อยละ 10.0, 22.0, และ 31.8 เมื่อใช้ไนเซอริทรอลในขนาด 750, 1500, และ 2250 มิลลิกรัมต่อวัน ตามลำดับ ส่วนในกลุ่มที่มีระดับไลโปโปรตีน-เอ น้อยกว่า 20 มิลลิกรัมต่อเดซิลิตรนั้นพบว่า มีเพียงการใช้ยาในขนาด 2250 มิลลิกรัมต่อวันท่านั้นที่มีประสิทธิภาพในการลดระดับไลโปโปรตีน-เอ
ดูเพิ่ม

ไนอะซิน
ไนโคฟูราโนส
อะลูมิเนียม นิโคติเนท
นิโคตินิล แอลกอฮอล์
อะคิพิม็อกซ์
ไขมันไม่อิ่มตัวมีพันธะคู่หลายคู่

ไขมันไม่อิ่มตัวมีพันธะคู่หลายคู่ (อังกฤษ: polyunsaturated fat) เป็นไขมันที่ประกอบด้วยโซ่ไฮโดรคาร์บอนที่มีพันธะคู่ของคาร์บอนกับคาร์บอนสองคู่หรือมากกว่านั้น
พบโดยหลักในเมล็ดถั่ว เมล็ดพืช ปลา น้ำมันเมล็ดพืช และหอยนางรม 
ชื่อมีคำว่า "ไม่อิ่มตัว" ก็เพราะโมเลกุลไขมันมีอะตอมไฮโดรเจนน้อยกว่าจำนวนมากที่สุดที่เป็นไปได้ (ซึ่งก็จะไม่มีพันธะคู่เลย)
อาจเป็นไอโซเมอร์ทางโครงสร้าง (conformational isomerism) แบบ "ซิส" (cis) หรือ "ทรานส์" (trans) ขึ้นอยู่กับการจัดเรียงพันธะคู่
ไขมันอิ่มตัวมีโซ่ไฮโดรคาร์บอนซึ่งเรียงแถวได้ง่าย ๆ 
ส่วนโซ่ไฮโดรคาร์บอนของไขมันไม่อิ่มตัวแบบทรานส์จะเรียงแถวได้ง่ายกว่าแบบซิส แต่ก็ยังไม่เท่ากับไขมันอิ่มตัว
ดังนั้น โดยทั่วไป ไขมันไม่อิ่มตัวแบบซิสมีจุดหลอมเหลวต่ำสุด ไขมันไม่อิ่มตัวแบบทรานส์รองลงมา และไขมันอิ่มตัวมีจุดหลอมเหลวสูงสุด
ข้อมูลเพิ่มเติม: ไขมัน § โครงสร้างทางเคมีของไขมัน
โครงสร้างทางเคมีของกรดลิโนลีอิก (linoleic acid) ซึ่งเป็นไขมันไม่อิ่มตัวมีพันธะคู่หลายคู่ อยู่ในกลุ่มกรดไขมันโอเมกา-6
ภาพแสดงกรดลิโนลีอิกที่งอโดยโครงสร้าง
โครงสร้างทางเคมีของกรดอัลฟาลิโนลีอีก (ALA) เป็นกรดไขมันโอเมกา-3 ที่จำเป็นต่อร่างกาย
ตำแหน่งพันธะคู่ของคาร์บอนกับคาร์บอนภายในโซ่กรดคาร์บอกซิลิก จะระบุเป็นอักษรกรีก
อะตอมคาร์บอนที่ใกล้กลุ่มคาร์บอกซิลมากที่สุดเรียกว่าคาร์บอนอัลฟา ถัดไปเรียกว่าคาร์บอนบีตา เป็นต้น
อะตอมคาร์บอนในกลุ่มเมธิล (methyl group) ท้ายสุดของโซ่ไฮโดรคาร์บอนเรียกว่าคาร์บอน "โอเมกา" เพราะเป็นอักษรสุดท้ายของชุดตัวอักษร
กรดไขมันโอเมกา-3 มีพันธะคู่ห่างจากคาร์บอนโอเมกา 3 คาร์บอน เทียบกับกรดไขมันโอเมกา-6 ที่มีพันธะคู่ห่างจากคาร์บอนโอเมกา 6 คาร์บอน (ดูรูป)
แม้ไขมันจะน่าสนใจในเรื่องโภชนาการมากที่สุด แต่ไขมันก็สามารถประยุกต์ใช้ในด้านอื่น ๆ อีกด้วย
น้ำมันชักแห้ง (drying oil) ซึ่งเกิดโพลีเมอร์เมื่อได้รับออกซิเจนแล้วกลายเป็นฝ้าแข็ง ก็เป็นไขมันไม่อิ่มตัวมีพันธะคู่หลายคู่เช่นเดียวกัน
ที่สามัญที่สุดก็คือ น้ำมันเมล็ดฝ้าย น้ำมันยางเคลือบไม้ของจีน (tung oil จาก Vernicia fordii) น้ำมันเมล็ดดอกป๊อปปี้ น้ำมันกะเพราปรุงอาหารของเกาหลี (perilla oil จาก Perilla frutescens) และน้ำมันวอลนัต
น้ำมันเหล่านี้ทั้งหมดสามารถใช้ทำสีและน้ำมันขัดเงา
สุขภาพ > ประโยชน์ที่อาจมี

ในงานวิจัยเบื้องต้น กรดไขมันโอเมกา-3 จากสาหร่าย ปลา และอาหารทะเลพบว่า ลดความเสี่ยงเนื้อหัวใจตายเหตุขาดเลือด (myocardial infarction)
ส่วนงานศึกษาเบื้องต้นอื่น ๆ พบว่า กรดไขมันโอเมกา-6 จากต้นทานตะวันและคำฝอยอาจลดความเสี่ยงโรคหัวใจร่วมหลอดเลือด (CVD)
กรดไขมันโอเมกา-3 ทั้งแบบโซ่ยาวและสั้นไม่สัมพันธ์กับความเสี่ยงมะเร็งเต้านมอย่างสม่ำเสมอ
docosahexaenoic acid (DHA) เป็นกรดไขมันไม่อิ่มตัวแบบมีพันธะคู่หลายคู่กลุ่มโอเมกา-3 ซึ่งสามัญที่สุดในเยื่อหุ้มเม็ดเลือดแดง การได้ DHA มากสัมพันธ์กับความเสี่ยงมะเร็งเต้านมที่ลดลง
และสัมพันธ์กับการทำงานทางประชานและทางพฤติกรรมที่ดีขึ้น
DHA ยังสำคัญยิ่งต่อเนื้อเทาในสมองของมนุษย์ ต่อการทำงานของจอตา และต่อการสื่อประสาท
ยังมีงานวิจัยเบื้องต้นที่กำลังตรวจการทานกรดไขมันไม่อิ่มตัวแบบมีพันธะคู่หลายคู่ว่าสัมพันธ์กับการเกิดอะไมโอโทรฟิก แลเทอรัล สเกลอโรซิส ซึ่งเป็นโรคเซลล์ประสาทสั่งการหรือไม่
งานศึกษาเชิงเปรียเทียบได้แสดงความสำคัญของการทานกรดไขมันโอเมกา-6/โอเมกา-3 ให้ถูกสัดส่วน คือแสดงว่าการทานในอัตราส่วนน้อยกว่า 4:1 อาจมีผลต่อสุขภาพ
ผลงานปี 2013 ซึ่งประเมินหลักฐานจากปี 1966-1973 ขัดกับคำแนะนำทั่วไปว่า การแทนไขมันอิ่มตัวด้วยกรดลิโนลีอิก (linoleic acid) มีผลดีต่อสุขภาพ เพราะพบว่า ผู้ร่วมการทดลองซึ่งทำอย่างนี้กลับมีอัตราการตายจากเหตุทั้งหมด จากโรคหลอดเลือดเลี้ยงหัวใจ และจากโรคหัวใจร่วมหลอดเลือดในระดับสูงขึ้น
แต่นักวิทยาศาสตร์จำนวนมากก็คัดค้านงานศึกษานี้
จึงเป็นงานที่จุดชนวนการอภิปรายทั่วโลกเรื่องการแนะนำให้แทนไขมันอิ่มตัวด้วยไขมันไม่อิ่มตัวแบบมีพันธะคู่หลายคู่
สุขภาพ > การตั้งครรภ์

การให้เพิ่มทานไขมันไม่อิ่มตัวแบบมีพันธะคู่หลายคู่ไม่ลดโรค/ความผิดปกติเกี่ยวกับการตั้งครรภ์ เช่น ความดันโลหิตสูง หรือโรคพิษแห่งครรภ์ระยะก่อนชัก แต่อาจเพิ่มระยะการตั้งครรภ์เล็กน้อยและลดการคลอดก่อนกำหนด
คณะผู้เชี่ยวชาญในสหรัฐและยุโรปแนะนำว่า หญิงตั้งครรภ์หรือผู้กำลังให้นมบุตรควรทานไขมันไม่อิ่มตัวแบบมีพันธะคู่หลายคู่เพิ่มขึ้นจากปกติ เพื่อเพิ่มไขมัน DHA ให้กับทารก
สุขภาพ > มะเร็ง

การทดลองทางคลินิกแบบสังเกตพบว่า ความสัมพันธ์ระหว่างการทานไขมันไม่อิ่มตัวแบบมีพันธะคู่หลายคู่กับมะเร็งไม่สม่ำเสมอ ต่างกันโดยปัจจัยการเกิดมะเร็งหลายอย่าง รวมทั้งเพศและความเสี่ยงทางพันธุกรรม
งานศึกษาบางงานพบความสัมพันธ์ะรหว่างการทานกรดไขมันโอเมกา-3 มากกว่าหรือมีในเลือดมากกว่า กับความเสี่ยงมะเร็งบาองอย่างที่ลดลง รวมทั้งมะเร็งเต้านมและมะเร็งลำไส้ใหญ่ แต่งานอื่น ๆ ก็ไม่พบความสัมพันธ์
ไบนารีโดเมน

| ไบนารีโดเมน |
| --- | --- |

ผู้พัฒนา: รีวงะโกโตกุสตูดิโอ
ผู้จัดจำหน่าย: เซกา
กำกับ: Toshihiro Nagoshi  (General) Daisuke Sato
อำนวยการผลิต: Masayoshi Kikuchi Jun Yoshino
ออกแบบ: Hiroyuki Sakamoto
โปรแกรมเมอร์: Tatsuya Kaku Takashi Atsu
ศิลปิน: Nobuaki Mitake
เขียนบท: Tsuyoshi Furuta Antony Johnston
แต่งเพลง: Mitsuharu Fukuyama Grandfunk NEWDEAL Gabiel Roberto metalmouse  Spacewalker Heigo Tani Masao Mase LSI Atsuhiro Watanabe  SoundDrive Yuya Saito Toshihiro Tanaka Yuichi Wakabayashi Takatsugu Wakabayashi 
เครื่องเล่น: เพลย์สเตชัน 3 เอกซ์บอกซ์ 360 ไมโครซอฟท์ วินโดวส์
วางจำหน่าย: เพลย์สเตชัน 3, เอกซ์บอกซ์ 360JP: 16 กุมภาพันธ์ 2012 AU: 23 กุมภาพันธ์ 2012 EU: 24 กุมภาพันธ์ 2012 NA: 28 กุมภาพันธ์ 2012ไมโครซอฟท์ วินโดวส์ทั่วโลก: 27 เมษายน 2012
แนว: ยิงมุมมองบุคคลที่สาม
รูปแบบ: เล่นคนเดียว, หลายผู้เล่น
ไบนารีโดเมน (อังกฤษ: Binary Domain) เป็นวิดีโอเกมแนวยิงมุมมองบุคคลที่สาม ที่พัฒนาโดยรีวงะโกโตกุสตูดิโอ และจัดจำหน่ายโดยเซกา วางจำหน่ายสำหรับเพลย์สเตชัน 3 และเอกซ์บอกซ์ 360 ในเดือนกุมภาพันธ์ 2012 และไมโครซอฟท์ วินโดวส์ในเดือนเมษายน 2012 ตัวเกมถูกเซ็ตฉากที่กรุงโตเกียว ประเทศญี่ปุ่น ในปี 2080 ซึ่งมีเทคโนโลยีปัญญาประดิษฐ์ที่เป็นนวัตกรรมใหม่
เนื้อเรื่องของเกมจะอยู่ในโลกที่ภาวะโลกร้อนทำให้เกิดน้ำท่วมทั่วโลก ทำให้ส่วนใหญ่ของโลกอยู่ไม่ได้ ส่งผลให้มีการใช้หุ่นยนต์เป็นกำลังแรงงานหลัก ตัวเกมมีระบบผลที่ตามมา ซึ่งจะตัดสินว่าตัวละครที่ผู้เล่นไม่ได้ควบคุมในทีมจะดูและไว้วางใจผู้เล่นอย่างไรในโหมดเนื้อเรื่อง ตัวเกมยังมีโหมดหลายผู้เล่นที่แตกต่างกันถึงเจ็ดโหมด โดยมีห้าคลาสให้ผู้เล่นเลือก
ไบนารีโดเมน สร้างขึ้นโดย Toshihiro Nagoshi ผู้สร้างชุดวิดีโอเกม ยากูซ่า ตัวละครของ ไบนารีโดเมน ถูกสร้างขึ้นโดยคำนึงถึงบุคลิกและพฤติกรรมที่สมจริง  ระบบผลที่ตามมาถูกสร้างขึ้นเพื่อทำให้ตัวเกมเป็นเกมการแข่งขันในประเภทยิงบุคคลที่สาม ตัวเกมได้รับกระแสผสมกันจากนักวิจารณ์เมื่อวางจำหน่าย โดยนักวิจารณ์ต่างชื่นชมเนื้อเรื่องของเกมและระบบผลที่ตามมา อย่างไรก็ตาม ตัวเกมถูกวิพากษ์วิจารณ์เกี่ยวกับระบบจดจำเสียง ไบนารีโดเมน ทำยอดขายได้เพียง 20,000 ชุดในอเมริกาเหนือภายในเดือนเมษายน 2012
แหล่งข้อมูลอื่น

เว็บไซต์ทางการ
เว็บไซต์ทางการ (ในภาษาญี่ปุ่น)
ไนโคฟูราโนส

| --- | --- |

ข้อมูลทางคลินิก
รหัส ATC: C10AD03 (WHO) 
ตัวบ่งชี้
 ชื่อตามระบบ IUPAC 1,3,4,6-tetrakis-O- (pyridin-3-ylcarbonyl) -β-D-fructofuranose 
PubChem CID: 25495
ChemSpider: 23791 N
UNII: GF99P6327K
KEGG: D07189 Y
ECHA InfoCard: 100.035.789 
ข้อมูลทางกายภาพและเคมี
สูตร: C30H24N4O10
มวลต่อโมล: 600.533 g/mol g·mol−1
แบบจำลอง 3D (JSmol): Interactive image
 SMILES C1=CC (=CN=C1) C (=O) OC[C@@H]2[C@H]([C@@H]([C@](O2) (COC (=O) C3=CN=CC=C3) O) OC (=O) C4=CN=CC=C4) OC (=O) C5=CN=CC=C5 
 InChI InChI=1S/C30H24N4O10/c35-26 (19-5-1-9-31-13-19) 40-17-23-24 (42-28 (37) 21-7-3-11-33-15-21) 25 (43-29 (38) 22-8-4-12-34-16-22) 30 (39,44-23) 18-41-27 (36) 20-6-2-10-32-14-20/h1-16,23-25,39H,17-18H2/t23-,24-,25+,30-/m1/s1 N Key:FUWFSXZKBMCSKF-ZASNTINBSA-N N 
  7Y (what is this?)  (verify)
 สารานุกรมเภสัชกรรม
ไนโคฟูราโนส  (อังกฤษ: Nicofuranose) (ชื่อการค้า: Bradilan) เป็นยาลดระดับไขมันในกระแสเลือดกลุ่มอนุพันธ์ของไนอะซิน (niacin derivative) นอกจากนี้ยังมีคุณสมบัติในการขยายหลอดเลือดส่วนปลาย จึงอาจมีการใช้ไนโคฟูราโนสในการรักษาความผิดปกติที่เกี่ยวเนื่องกับหลอดเลือดส่วนปลายได้ ในปัจจุบันไนโคฟูราโนสยังไม่ค่อยมีการวางจำหน่ายในท้องตลาดเชิงการค้า โดยส่วนใหญ่แล้วมักเป็นการใช้อยู่ในการศึกษาวิจัยทางคลินิก
ประสิทธิภาพในการรักษา

การรับประทานไนโคฟูราโนส 0.5-1.0 กรัม วันละ 3 ครั้ง สามารถลดระดับคอเลสเตอรอลชนิดความหนาแน่นต่ำ (LDL-C) ได้ประมาณร้อยละ 10-25 จากค่าพื้นฐานเดิม, เพิ่มระดับคอเลสเตอรอลชนิดความหนาแน่นสูง (HDL-C) ได้ประมาณ 15-35 จากค่าพื้นฐานเดิม และลดระดับไตรกลีเซอไรด์ได้ประมาณร้อยละ 25-30 จากค่าพื้นฐาน ซึ่งการใช้ไนโคฟูราโนสในขนาดดังกล่าวจะมีประสิทธิภาพเทียบเท่ากับการใช้กรดนิโคทินิควันละ 1.5-3.0 กรัม และเทียบเท่ากับการใช้อะพิคิมอกซ์ 750-1000 มิลลิกรัมต่อวัน
ดูเพิ่ม

ไนเซอริทรอล
ไนอะซิน
อะลูมิเนียม นิโคติเนท
นิโคตินิล แอลกอฮอล์
อะคิพิม็อกซ์
ไนท์ออฟแชมเปียนส์ (2015)

ไนท์ออฟแชมเปียนส์ (2015) (อังกฤษ: Night of Champions (2015)) เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี ที่จัดหลังศึกใหญ่ซัมเมอร์สแลม (2015) จัดเมื่อวันที่ 20 กันยายน 2015 ณ สนาม โตโยต้าเซ็นเตอร์ ในเมืองฮิวสตัน, รัฐเท็กซัส สหรัฐอเมริกา ซึ่งจัดเป็นครั้งที่ 9 แล้วของศึกไนท์ออฟแชมเปียนส์
เบื้องหลัง

ในศึก ซัมเมอร์สแลม (2015) เซท โรลลินส์ ได้เอาชนะ จอห์น ซีนา ทำให้โรลลินส์ ได้ครองทั้งแชมป์ WWE World Heavyweight Championship และ WWE United States Championship ในรอว์คืนต่อมา วันที่ 24 สิงหาคม สติง ได้มาเล่นงานโรลลินส์ และขอท้าชิงแชมป์ WWE World Heavyweight Championship จากโรลลินส์
ในรอว์ (31 สิงหาคม 2015) จอห์น ซีนา ได้มาขอสิทธิ์รีแมตช์ชิงแชมป์ WWE United States Championship จาก เซท โรลลินส์
ผลการปล้ำ

| ลำดับ |  | กำหนด | เวลา |
| --- | --- | --- | --- |
| 1P | The Ascension (Konnor and Viktor) and Stardust ชนะ The Lucha Dragons (Sin Cara and Kalisto) and Neville | แทกทีม 6 คน | 9:44 |
| 2 | Kevin Owens ชนะ Ryback (c) | ชิงแชมป์ WWE Intercontinental Championship | 9:32 |
| 3 | Dolph Ziggler ชนะ Rusev (with Summer Rae) | ปล้ำเดี่ยว | 13:47 |
| 4 | The Dudley Boyz (Bubba Ray Dudley and D-Von Dudley) ชนะ The New Day (Big E and Kofi Kingston) (with Xavier Woods) (c) by disqualification | ชิงแชมป์ WWE Tag Team Championship | 9:57 |
| 5 | Charlotte (with Paige and Becky Lynch) ชนะ Nikki Bella (c) (with Brie Bella and Alicia Fox) by submission | ชิงแชมป์ WWE Divas Championship Had Nikki been counted out or disqualified, she would lose the title. | 12:41 |
| 6 | The Wyatt Family (Bray Wyatt, Luke Harper, and Braun Strowman) ชนะ Roman Reigns, Dean Ambrose, and Chris Jericho by submission | แทกทีม 6 คน | 13:04 |
| 7 | John Cena ชนะ Seth Rollins (c) | ชิงแชมป์ WWE United States Championship | 16:01 |
| 8 | Seth Rollins (c) ชนะ Sting | ชิงแชมป์ WWE World Heavyweight Championship | 14:56 |
  (c) – หมายถึงเจ้าของเข็มขัดแชมป์ก่อนเริ่มแข่งขัน  P –  หมายถึงโชว์ก่อนเริ่มรายการ
ดูเพิ่ม

ดับเบิลยูดับเบิลยูอี ไนท์ออฟแชมเปียนส์
รายชื่อรายการเพย์-เพอร์-วิวของดับเบิลยูดับเบิลยูอี
แหล่งข้อมูลอื่น

Official website
ไบคิวโพลาสามเหลี่ยมไจโรอีลองเกต

ไบคิวโพลาสามเหลี่ยมไจโรอีลองเกต
ไบคิวโพลาสามเหลี่ยมไจโรอีลองเกต (อังกฤษ: gyroelongated triangular bicupola) เป็นทรงหลายหน้า (polyhedron) ที่เกิดจากการนำไบคิวโพลาสามเหลี่ยม (triangular bicupola) ซึ่งไม่ว่าจะเป็นออร์โทไบคิวโพลาสามเหลี่ยม (triangular orthobicupola: J27) หรือคิวบอกทาฮีดรอน (cuboctahedron) ก็ตาม มาแทรกแอนติปริซึมหกเหลี่ยม (hexagonal antiprism) ลงไประหว่างกลาง และบิดปลายข้างหนึ่งเล็กน้อยให้เข้ามุมกับแอนติปริซึม (30 องศา) ซึ่งทำให้รูปทรงนี้เป็นรูปทรงที่มี 2 แบบเกลียว คือเกลียวที่สามารถหมุนปลายไปทางซ้ายและทางขวา รูปทรงนี้มีหน้ารูปสามเหลี่ยมด้านเท่า 20 หน้า หน้ารูปสี่เหลี่ยมจัตุรัส 6 หน้า รวม 26 หน้า มี 18 จุดยอด 42 ขอบ และเป็นทรงตันจอห์นสันหมายเลข 44 (Johnson solid: J44)
ดูเพิ่ม

ลำดับทรงตันจอห์นสัน
ไจโรไบโรทันดาห้าเหลี่ยมอีลองเกต (elongated pentagonal gyrobirotunda: J43)
ไบคิวโพลาสี่เหลี่ยมจัตุรัสไจโรอีลองเกต (gyroelongated square bicupola: J45)
แหล่งข้อมูลอื่น

เอริก ดับเบิลยู. ไวส์สไตน์, "Gyroelongated triangular bicupola" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
ใบไม้

ใบไม้
โครงเส้นใบของใบไม้
ใบไม้ (อังกฤษ: leaf) เป็นส่วนที่สร้างอาหารโดยกระบวนการสังเคราะห์ด้วยแสง ใบไม้มีขนาดและรูปร่างแตกต่างกันหลายแบบแบ่งเป็น 2 แบบใหญ่ๆ ตามลักษณะที่แตกต่างกัน
รูปพหูพจน์ของ leaf คือ leaves ส่วน foliage เป็นกลุ่มคำนามที่ใช้อธิบายว่าใบเป็นส่วนประกอบหนึ่งของพืช
กายวิภาคของใบ

ลักษณะของใบพืชดอกที่สมบูรณ์นั้นประกอบไปด้วย ก้านใบ, แผ่นใบ, และ หูใบ ก้านใบนั้นจะเป็นส่วนต่อมาจากลำต้นใบบริเวณที่เรียกว่า "ง่ามกิ่งหรือซอกใบ" แต่ก็ใช่ว่าพืชทุกชนิดจะมีใบตามลักษณะที่กล่าวมาข้างต้น ในพืชบางชนิดคู่หูใบจะไม่ปรากฏเด่นชัดหรือไม่มีเลย ก้านใบอาจไม่มีหรือแผ่นใบอาจไม่เป็นแผ่นแบน ความหลากหลายที่มีมากมายนี้ถูกแสดงในกายวิภาคของใบจากชนิดหนึ่งถึงอีกชนิดหนึ่งที่ถูกเสนอในรายละเอียดภายใต้รูปร่างลักษณะของใบ
ใบนั้นถือว่าเป็นอวัยวะหนึ่งซึ่งทั่วไปประกอบไปด้วย:
เนื้อเยื่อชั้นผิว ที่จะปกคลุมผิวด้านบน (2) และด้านล่าง (5)
พาเรงคิมา ภายในที่เรียกว่ามีโซฟิลล์ (3:แพลิเซด มีโซฟิลล์) (4:สปองจี มีโซฟิลล์)
ข้อของเส้นใบ (10:ท่อลำเลียง) (8:ไซเล็ม) (9:โฟลเอ็ม)
ปากใบ (6)
เซลล์คุม (7)
ผิวเคลือบคิวทิน (1) ที่ปกคลุมเนื้อเยื่อชั้นผิวอีกที
ประเภทของใบไม้ > ใบเดี่ยว

ใบเดี่ยว (simple leaf) หมายถึงใบที่มีเพียงใบเดียวติดกับก้านที่แตกออกจากกิ่งหรือลำต้น เช่น มะม่วง กล้วย แต่ยังมีใบเดี่ยวบางชนิดที่ขอบใบเว้าเข้าไปมากทำให้ดูคล้ายใบประกอบ เช่น มะละกอ มันสำปะหลัง
ใบประกอบแบบขนนก (pinnately compound leaves) ใบย่อยแต่ละใบแยกออกจากก้าน 2 ข้างของแกนกลาง คล้ายขนนก ถ้าปลายสุดของใบจะเป็นใบย่อยเพียงใบเดียวเรียก แบบขนนกคี่ (odd pinnate) เช่น กุหลาบ อัญชัน ก้ามปู ถ้าสุดปลายใบมี 2 ใบ เรียกแบบขนนกคู่ (even pinnate) เช่น มะขาม ขี้เหล็ก แคบ้าน ใบประกอบแบบขนนกอาจแบ่งย่อยได้อีก คือ
ใบประกอบแบบขนนกชั้นเดียว (unipinnate) เป็นใบประกอบที่มีใบย่อยแยกออกจากแกนกลางเพียงครั้งเดียว เช่น กุหลาบ มะขาม ขี้เหล็ก
ใบประกอบแบบขนนกสองชั้น (bipinnate) เป็นใบประกอบแบบขนนกที่แยกออกจากก้านเป็นครั้งที่ 2 จึงมีใบย่อย เช่น ก้ามปู หางนกยูง
ใบประกอบแบบขนนกสามชั้น (tripinnate) เป็นใบประกอบแบบขนนกที่แตกแขนงออกจากก้านเป็นครั้งที่ 3 จึงมีใบย่อย เช่น ปีบ มะรุม
ศัพท์บัญญัติที่เกี่ยวข้องกับใบ > รูปใบ (leaf shape)

ในพฤกษศาสตร์ใช้ศัพท์เพื่อพรรณนาถึงรูปใบดังนี้:
ใบรูปเข็ม : Acicular (acicularis)
ใบรูปลิ่มแคบ : Subulate (subulata)
Acuminate (acuminata) : เรียวแหลม
Aristate (aristata) : แหลมเข็ม, มีรยางค์แข็ง
Cordate (cordata) : รูปหัวใจ
Cuneate (cuneata) : รูปลิ่ม
Deltoid (deltoidea) : สามเหลี่ยม
Digitate (digitata) : รูปนิ้วมือ
Elliptic (elliptica) : รีรูปไข่
Falcate (falcata) : รูปเคียว
Flabellate (flabellata) : พัด
Hastate (hastata) : เงี่ยงใบหอก
Lance-shaped, lanceolate (lanceolata) : ใบหอก
Linear (linearis) : แถบ
Lobed (lobata) : เป็นแฉก, เป็นพู, เป็นหยัก
Obcordate (obcordata) : หัวใจกลับ
Oblanceolate (oblanceolata) : ใบหอกกลับ
Oblong (oblongus) : ขอบขนาน
Obovate (obovata) : ไข่กลับ
Obtuse (obtusus) : ป้าน, มน
Orbicular (orbicularis) : กลม
Ovate (ovata) : Oval, รีกว้าง รูปไข่
Palmate (palmata) : รูปฝ่ามือ,แบบนิ้วมือ
Pedate (pedata) : แบบตีนเป็ด
| --- | --- |
 Peltate (peltata) : แบบก้นปิด (ลำต้นอยู่ใต้ใบ ณ จุดต่อ)  Perfoliate (perfoliata) : รอบข้อ (แผ่นใบล้อมรอบลำต้น)  Pinnate (pinnata) : แบบขนนก odd-pinnate, imparipinnate: แบบขนนกปลายคี่  paripinnate, even-pinnate: แบบขนนกปลายคู่  pinnatifid and pinnatipartite: หยักแบบขนนก และหยักลึกแบบขนนก  bipinnate, twice-pinnate:  แบบขนนกสองชั้น  tripinnate, thrice-pinnate:  แบบขนนกสามชั้น  Pinnatisect (pinnatifida) : หยักลึกสุดแบบขนนก  Reniform (reniformis) : ไต:  Rhomboid (rhomboidalis) : สี่เหลี่ยมข้าวหลามตัด  Round (rotundifolia) : กลม  Sagittate (sagittata) : หัวลูกศร  Spatulate, spathulate (spathulata) : ช้อน  Subulate (subulata) : รูปลิ่มแคบ  Sword-shaped (ensiformis) : รูปดาบ  Trifoliate, ternate (trifoliata) : มีสามใบย่อย  Truncate (truncata) : ปลายตัด  Unifoliate (unifoliata) : มีหนึ่งใบ
ศัพท์บัญญัติที่เกี่ยวข้องกับใบ > ใบขอบ (margins, edge)

| 0 | 1 | 2 |
| --- | --- | --- |
|  angulate: เป็นมุม  entire: เรียบ  ciliate: เป็นขนครุย  crenate: หยักมน crenulate: หยักมนถี่  dentate: หยักซี่ฟัน  bidentate: หยักซี่ฟัน 2 ชั้น  denticulate: หยักซี่ฟันถี่ |  fimbriate: เป็นชายครุย  incised: จักลึก  lacerate: แหว่ง  laciniate: จักเป็นครุย  lobate: เป็นแฉก, เป็นพู, เป็นหยัก  pectinate: จักซี่หวี  repand: เป็นคลื่นเล็กน้อย |  serrate: จักฟันเลื่อย  biserrate: จักฟันเลื่อย 2 ชั้น  serrulate: จักฟันเลื่อยถี่  sinuate: เว้าเป็นคลื่น  spinose: มีหนาม spinose-lacerate: แหว่งมีหนาม  spinose-serrate: จักมีหนาม  undulate: เป็นคลื่น   |
ศัพท์บัญญัติที่เกี่ยวข้องกับใบ > ปลายใบ

acuminate: เรียวแหลม
acute: แหลม
cuspidate: เป็นติ่งแหลม
emarginate: เว้าตื้น
mucronate: เป็นติ่งหนาม
mucronulate: เป็นติ่งหนามสั้น
obcordate: รูปหัวใจกลับ
obtuse: ป้าน, มน
truncate: ปลายตัด
ศัพท์บัญญัติที่เกี่ยวข้องกับใบ > โคนใบ

acuminate: เรียวแหลม
acute: แหลม
auriculate: รูปติ่งหู, รูปติ่งใบ
cordate: รูปหัวใจ
cuneate: รูปลิ่ม
hastate: รูปเงี่ยงใบหอก
oblique: เบี้ยว
reniform: รูปไต
rounded: กลม
sagittate: รูปเงี่ยงลูกศร
truncate: ปลายตัด
ศัพท์บัญญัติที่เกี่ยวข้องกับใบ > ผิวใบ

| 0 | 1 | 2 |
| --- | --- | --- |
|  farinose: มีนวลแป้ง  glabrous: เกลี้ยง  glaucous: มีนวล  glutinous: เหนียว |  papillate, papillose: มีปุ่มเล็ก  pubescent: ขนสั้นนุ่ม  punctate: จุดโปร่งแสง  rugose: รอยย่น |  scurfy: เป็นขุย, มีขุย  tuberculate: มีปุ่ม  verrucose: เป็นตุ่ม  viscid, viscous: เหนียว   |
ศัพท์บัญญัติที่เกี่ยวข้องกับใบ > ขน (Hairiness (trichomes))

glabrous: เกลี้ยง
arachnoid, arachnose: ขนคล้ายใยแมงมุม
barbellate: มีขนบางรูปตะขอ, มีหนามบางรูปตะขอ
bearded: มีขนเครา
bristly: มีขนแข็ง
canescent, hoary: ขนสั้นสีเทา
ciliate: เป็นขนครุย
ciliolate: เป็นขนครุยสั้น
floccose: มีขนปุย (ร่วงง่าย)
glandular: มีต่อม
hirsute: ขนหยาบแข็ง
hispid, scabrous, scabrid: ขนสาก
hispidulous: ขนคาย
lanate, lanose, woolly: แบบขนแกะ
pilose: มีขนยาวห่าง
puberulent, puberulous: ขนละเอียด
pubescent: ขนสั้นนุ่ม
sericeous: คล้ายไหม
silky: เหมือนไหม
stellate, stelliform: รูปดาว
strigose: ขนแข็งเอน
tomentose: มีขนสั้นหนานุ่ม
villous: มีขนอุย
แหล่งข้อมูลอื่น

108 พรรณไม้ไทย
นิเวชวิทยาสำหรับมือใหม่ เก็บถาวร 2009-05-25 ที่ เวย์แบ็กแมชชีน (อังกฤษ)
Diagram of leaf internal
รูปวาดรูปใบ คลิกเพื่อแสดงรายละเอียด
ใบแบบรอบข้อ (Perfoliate)
หมุนตามเข็มนาฬิกาจากบนซ้าย: สามแฉกลึกสุด, ขอบใบเป็นจักฟันเลื่อยถี่รูปรี, การเรียงเส้นใบรูปฝ่ามือแบบก้นปิด, แบบขนนกปลายคี่เรียวแหลม (กลาง) , หยักลึกสุดแบบขนนก, เป็นหยัก, ขอบใบรูปรี
ใบที่ปกคลุมด้วยขนสั้นหนานุ่มรูปดาวอย่างหนาแน่น
ภาพขนสั้นหนานุ่มบนพื้นที่ส่วนล่างใบของ Coleus blumei จากการส่องกล้องจุลทรรศน์อิเล็กทรอน
ไนโรบี

| ไนโรบี |
| --- | --- |
เมืองหลวง
เมืองและเทศมณฑลไนโรบี

   ธง ตราอาร์ม
สมญา: "The Green City under the Sun", "Safari Capital of the World" , "Kanairo"  , "Nai"
ไนโรบีที่ตั้งในประเทศเคนยา
พิกัด: 01°17′11″S 36°49′02″E﻿ / ﻿1.28639°S 36.81722°E﻿ / -1.28639; 36.81722
ประเทศ:  เคนยา
เทศมณฑล: ไนโรบี
ก่อตั้ง: ค.ศ. 1899
เทศมณฑลย่อย:  รายการ Dagoretti Embakasi Lang'ata Kamukunji Kasarani Kibra Makadara Mathare Njiru Starehe Westlands 
การปกครอง
 • องค์กร: เทศมณฑลนครไนโรบี
 • สภานิติบัญญัติ: สมัชชาเทศมณฑล
 • ผู้ว่าราชการ: Johnson Sakaja
พื้นที่
 • เมืองหลวง: 696.1 ตร.กม. (268.8 ตร.ไมล์)
ความสูง: 1,795 เมตร (5,500 ฟุต)
ประชากร (2019)
 • เมืองหลวง: 4,397,073 คน
 • ความหนาแน่น: 6,317.6 คน/ตร.กม. (16,363 คน/ตร.ไมล์)
 • เขตเมือง: 4,397,073 คน
 • รวมปริมณฑล: 10,400,676 คน
เขตเวลา: UTC+3 (เวลาแอฟริกาตะวันออก)
รหัสพื้นที่: 020
เอชดีไอ (2019): 0.681 - ปานกลาง
จีดีพี (2022): 29,000 ล้านดอลลาร์สหรัฐ
อัตราความยากจน: 1.3 %  - 1.90 ดอลลาร์สหรัฐ/วัน
เว็บไซต์: nairobi.go.ke
ไนโรบี (อังกฤษ: Nairobi) เป็นเมืองหลวงและเมืองใหญ่สุดของประเทศเคนยา ชื่อนครมาจากวลีภาษามาไซว่า Enkare Nairobi แปลว่า "สถานที่แห่งน้ำเย็น" ซึ่งสื่อถึงแม่น้ำไนโรบีที่ไหลผ่านนครนี้ เขตนครมีประชากร 4,397,073 คนตามสำมะโน ค.ศ. 2019 ส่วนเขตมหานครคาดการณ์ว่ามีประชากรใน ค.ศ. 2022 ที่ 10.8 ล้านคน
ไนโรบีก่อตั้งใน ค.ศ. 1899 โดยเจ้าหน้าที่อาณานิคมในบริติชอีสต์แอฟริกา ทำหน้าที่เป็นโรงเก็บรถไฟบนทางรถไฟสายยูกันดา - เคนยา เมืงนี้เติบโตอย่างรวดเร็วจนเป็นเมืองหลวงเคนยาแทนที่โมมบาซาใน ค.ศ. 1907 หลังเป็นเอกราชใน ค.ศ. 1963 ไนโรบีจึงกลายเป็นเมืองหลสงของสาธารณรัฐเคนยา ในสมัยอาณานิคม นครนี้เป็นศุนย์กลางอุตสาหกรรมกาแฟ, ชา และsisalของอาณานิคม
เมืองพี่น้อง

ไนโรบีเป็นเมืองพี่น้องกับเมืองดังนี้:
อาดดิสอาบาบา ประเทศเอธิโอเปีย
เดนเวอร์ สหรัฐ
คุนหมิง ประเทศจีน
โลวัลล์ สหรัฐ
ราลี สหรัฐ
เซาลุยช์ ประเทศบราซิล
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA
ไบฟรัสตัม

ไบฟรัสตัม หรือ ฟรัสตัมคู่ (อังกฤษ: bifrustum, พหูพจน์: bifrusta) หมายถึงทรงหลายหน้า (polyhedron) ที่สร้างจากการประกบฐานของฟรัสตัม (frustum) สองอันซึ่งมีหน้ารูปหลายเหลี่ยม (polygon) ที่เข้ากันได้หรือเหมือนกัน รูปทรงนี้อาจเรียกได้ว่าเป็นพีระมิดคู่ (bipyramid) ที่ตัดขั้วบนและล่างออกให้ขนานกับฐาน
รูปแบบต่างๆ

ไบฟรัสตัมสามเหลี่ยม (triangular bifrustum) - รูปสี่เหลี่ยมคางหมู 6 หน้า, รูปสามเหลี่ยม 2 หน้า
ไบฟรัสตัมสี่เหลี่ยม (square bifrustum) - รูปสี่เหลี่ยมคางหมู 8, รูปสี่เหลี่ยมจัตุรัส 2 หน้า
ไบฟรัสตัมห้าเหลี่ยม (pentagonal bifrustum) - รูปสี่เหลี่ยมคางหมู 10 หน้า, รูปห้าเหลี่ยม 2 หน้า
ไบฟรัสตัมหกเหลี่ยม (hexagonal bifrustum) - รูปสี่เหลี่ยมคางหมู 12 หน้า, รูปหกเหลี่ยม 2 หน้า
...
ไบฟรัสตัม n เหลี่ยม (n-agonal bifrustum) - รูปสี่เหลี่ยมคางหมู 2n หน้า, รูป n เหลี่ยม 2 หน้า
ไบคิวโพลา

ไบคิวโพลา หรือ คิวโพลาคู่ (อังกฤษ: bicupola, พหูพจน์: bicupolae) หมายถึงทรงหลายหน้า (polyhedron) ที่สร้างจากการประกบฐานของคิวโพลา (cupola) สองอันเข้าด้วยกัน ไบคิวโพลามี 2 รูปแบบเนื่องจากหน้าด้านข้างของคิวโพลาเป็นรูปสามเหลี่ยมด้านเท่าสลับกับรูปสี่เหลี่ยมจัตุรัส หากหน้าชนิดเดียวกันสัมผัสกันจะเรียกว่า ออร์โทไบคิวโพลา (orthobicupola)  และหากหน้าสามเหลี่ยมสัมผัสกับหน้าสี่เหลี่ยมจะเรียกว่า ไจโรไบคิวโพลา (gyrobicupola)
ประเภท > ออร์โทไบคิวโพลา

| --- | --- |
: ออร์โทไบคิวโพลาสามเหลี่ยม (Triangular orthobicupola) (J27)  รูปสามเหลี่ยม 8 หน้า รูปสี่เหลี่ยม 6 หน้า
: ออร์โทไบคิวโพลาสี่เหลี่ยม (square orthobicupola) (J28)  รูปสามเหลี่ยม 8 หน้า รูปสี่เหลี่ยม 10 หน้า
: ออร์โทไบคิวโพลาห้าเหลี่ยม (pentagonal orthobicupola) (J30)  รูปสามเหลี่ยม 10 หน้า รูปสี่เหลี่ยม 10 หน้า รูปห้าเหลี่ยม 2 หน้า
: ออร์โทไบคิวโพลา n เหลี่ยม (n-gonal orthobicupola)  รูปสามเหลี่ยม n หน้า รูปสี่เหลี่ยม n หน้า รูป n เหลี่ยม 2 หน้า
ประเภท > ไจโรไบคิวโพลา

| --- | --- |
: ไจโรไบคิวโพลาสามเหลี่ยม (triangular gyrobicupola)  หรือ คิวบอกทาฮีดรอน (cuboctahedron) (ทรงตันอาร์คิมิดีส)  รูปสามเหลี่ยม 8 หน้า รูปสี่เหลี่ยม 6 หน้า
: ไจโรไบคิวโพลาสี่เหลี่ยม (square gyrobicupola) (J29)  รูปสามเหลี่ยม 8 หน้า รูปสี่เหลี่ยม 10 หน้า
: ไจโรไบคิวโพลาห้าเหลี่ยม (pentagonal gyrobicupola) (J31)  รูปสามเหลี่ยม 10 หน้า รูปสี่เหลี่ยม 10 หน้า รูปห้าเหลี่ยม 2 หน้า
: ไจโรไบคิวโพลา n เหลี่ยม (n-gonal gyrobicupola)  รูปสามเหลี่ยม n หน้า รูปสี่เหลี่ยม n หน้า รูป n เหลี่ยม 2 หน้า
ไจโรไบแฟสติเจียม (gyrobifastigium) (J26) สามารถจัดได้เป็น ไจโรไบคิวโพลาสองเหลี่ยม (digonal gyrobicupola)